偈六十九首  其二八
作者：釋道寧
朝代：宋

paragraphs: 叢林浩浩，誰是知音。
馬祖堂中，盤山回首。
雲門會裏，明教翻身。
彼此一時，孰分優劣。
入鄽不露迹，隨處是家風。
淺種與深耕，秋冬收顆粒。
從他五湖衲子，端坐無疑。
日高一鉢和羅飯，禪道是非都不知。
塵中辨主，鬧裏求人。
兩手扶犁，钁頭邊事。
陋巷不騎金鐙馬，回來却著破襴衫。